ПОКАНА
Кметът на община Димово

На основание  чл. 10 от ПМС 7/2023 г. за уреждане на бюджетни взаимоотношения през 2023 г. във връзка с чл. 6  от Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г. и чл. 44, ал. 1, т. 5 и т. 8 от ЗМСМА и чл. 82, ал. 3 от Закона за публичните финанси, кани жителите на общината, представители на бизнеса, НПО и цялата общественост на 20.02.2023 г. от 09.30 ч. в заседателната зала в Общинска администрация гр. Димово
НА

ПУБЛИЧНО ОБСЪЖДАНЕ
на Програмата за капиталови разходи на община Димово за 2023 г. и  показателите за местните приходи и разходи на общината за 2023 година
Уважаеми съграждани,

Поради забавянето на приемането на Закона за държавния бюджет на Република България за 2023 г., за да може общината да функционира нормално, в условия „Без бюджет“, предстои да приемем Програмата за капиталови разходи на община Димово за 2023 г. и показатели по местните приходи и разходи на общината за 2023 година. Необходимо е, както всяка година да бъде проведено обществено обсъждане с местната общественост. Това е част от важните решения за бъдещето, които трябва да се вземат с активното участие на гражданите. Очакваме Вашите мнения, препоръки и предложения за включване в дейността на общината през 2023 година.

  ОЧАКВАМЕ ВИ!
